钦定古今图书集成/历象汇编/岁功典/第013卷 > 《兰陵王》张元干
## 钦定古今图书集成/历象汇编/岁功典/第013卷 > 《兰陵王》张元干

“卷珠箔，朝雨轻阴乍阁。阑干外、烟柳弄晴，芳草侵阶
映红药。东风如许恶，吹落梢头嫩萼。屏山掩，沉水倦
熏中酒，心情怕杯勺。　寻思旧京洛。正年少疏狂，歌
笑迷著。障泥油壁轻梳掠。曾驰道同载，上林携手。灯
夜初过早共约。又争信飘泊。　寂寞。念行乐。任粉淡
衣襟，音断弦索。琼林碧月春如昨。怅别后华表，那回
双鹤。”相思前事，除梦魂里、暂忘却。